**Normalvedtekter for lag i Ung kirkesang**

§ 1 NAVN

1.1 Navnet på laget er ...................................... , heretter kalt laget.

1.2 Laget er medlem i Ung kirkesang.

**§ 2 FORMÅL**

2.1 Formålet for laget er å bevare og fornye kirkesangen og arbeide for at barn og unge får opplæring i kirkesang, kirkemusikk og liturgi.

**§ 3 DEMOKRATI OG MEDLEMMER**

3.1 Laget er selvstendig og demokratisk oppbygd.

3.2 Laget arbeider for å fremme medlemmenes deltakelse og innflytelse i organisasjonen Ung kirkesang, i kirken og i samfunnet.

3.3 Alle barn og unge under 26 år som vil arbeide for lagets formål i samsvar med disse vedtekter, kan bli medlemmer i laget. (Medlemmer kan for eksempel være sangere i kor, instrumentutøvere, dansere, musikere og andre som støtter arbeidet i laget.)

o 3.4 Alle medlemmer som har fylt 10 år skal sikres demokratiske rettigheter og plikter.

o 3.4 Alle medlemmer som har fylt 12 år skal sikres demokratiske rettigheter og plikter. (anbefalt)

o 3.4 Alle medlemmer som har fylt 14 år skal sikres demokratiske rettigheter og plikter.

o 3.4 Alle medlemmer som har fylt 15 år skal sikres demokratiske rettigheter og plikter.

3.5 Det skal arbeides for at alle medlemmer, også de som er yngre enn korets myndighetsalder på o 10, o 12, o 14, o 15 får innflytelse, for eksempel gjennom å bli tatt med på råd, representert av foreldrestyre, e.l.

3.6 Foreldre, dirigenter og voksne som har styreverv bør betale kontingent. Dersom et styremedlem ikke betaler kontingent, regnes han/hun likevel som medlem i laget, og føres i medlemslisten som gratis medlem i laget, i kraft av sitt verv.

3.7 Ordinært medlemskap opprettes ved at medlemmet betaler årskontingent og at laget registrerer medlemskapet i Ung kirkesangs medlemssystem.

3.8 Laget har styre valgt av og blant medlemmene, evt. blant foreldre til medlemmer under lagets myndighetsalder.

**§ 4 KONTINGENT**

4.1 Medlemskontingenten til laget fastsettes av årsmøtet. Det kan være differensiert kontingent.

4.2 Koret plikter å betale årskontingent i Ung kirkesang for alle betalende medlemmer i laget.

4.3 Årskontingenten til Ung kirkesang fastsettes av Landsmøtet i Ung kirkesang og innkreves som del av medlemskontingenten til laget. Styret i laget er ansvarlig for at kontingent betales videre til Ung kirkesang innen 1. november.

4.4 Laget registrerer medlemmene i laget i Ung kirkesangs medlemssystem med navn, adresser og fødselsdato for hvert medlem fortløpende, og senest innen 1. november hvert år.

 **§ 5 ÅRSMØTE**

5.1 Årsmøtet er laget høyeste myndighet.

5.2 Ordinært årsmøte holdes hvert år og består av (enten:) (kryss av!)

o medlemmene i laget og styret.

(eller, for barnelag:)

o representanter for medlemmene (forelder/foresatt), når de er yngre enn korets myndighetsalder, medlemmer over koret myndighetsalder og styret.

5.3 Hver årsmøtedeltaker har 1 stemme.

5.4 Årsmøtet avholdes innen utgangen av 1. kvartal.

5.5 Dato og sted for årsmøtet meddeles medlemmene innen 1 måneder før årsmøtet.

5.6 Innkalling sendes medlemmene senest 2 uker før årsmøtet. Med innkallingen følger sakliste og de saker som årsmøtet skal behandle.

5.7 Forslag til saker må være innkommet til styret senest 3 uker før årsmøtet.

5.8 Ordinært årsmøte skal behandle: årsberetning, revidert årsregnskap, innkomne saker, forslag til arbeidsplan for neste år, forslag til budsjett med fastsetting av medlemskontingent for neste år, valg av styre, valg av valgkomite og valg av revisor.

5.9 Ekstraordinært årsmøte holdes hvis minst 1/4 av medlemmene eller styret krever det. Fastsetting av møtedato skjer av styret, likevel slik at ekstraordinært årsmøte holdes senest 2 måneder etter at krav om det er behandlet av styret.

**§6 STYRET**

6.1 Styret leder arbeidet laget i perioden mellom årsmøtene etter de vedtekter som gjelder for laget.

6.2 Styret har ansvar for økonomi og aktiviteter i laget. Styrets leder innkaller og leder styremøtene.

6.3 Styret velges av og blant medlemmene i laget. Styret må minst ha tre medlemmer.

6.4 For gyldig vedtak kreves at minst halvparten av medlemmene har stemt for forslaget. Ved likt stemmetal, er det vedtatt som møteleder stemmer for.

6.5 Styret skal bestå av leder, sekretær og kasserer og 1 - 2 varamedlemmer.

6.6 Lagets dirigent eller musikalske leder møter som observatør. Vedkommende kan også være medlem og kan da velges til styret på lik linje med andre medlemmer i laget.

6.7 Funksjonstiden for tillitsverv er 1 år.

6.8 Styret konstituerer seg selv (fordeler oppgavene som sekretær, kasserer, og eventuelt nestleder). ELLER Årsmøtet velger medlemmer til hvert av vervene i styret.

6.9 Styret skal holde regelmessige møter.

6.10 Det føres møteprotokoll for alle møter i styret. Protokollene godkjennes i det følgende møtet.

6.11 Styret sørger for at medlemmene i laget og andre som bør informeres, holdes løpende orientert om styrets arbeid.

6.12 Årsmelding, regnskap og årsmøtereferat sendes Ung kirkesangs stiftsforbund samt andre som bør informeres innen 1 måned etter avholdt årsmøte.

6.13. Styret må vedlikeholde medlemsopplysninger i Ung kirkesangs medlemssystem i tråd med de frister som Ung kirkesang kunngjør på www.sang.no og i e-post til styret.

**§ 7 VEDTEKTSENDRINGER**

7.1 Forslag til vedtektsendringer skal sendes styret innen 1. desember.

7.2 Vedtektsendringer krever minst 2/3 flertall.

 **§ 8 OPPLØSNING**

Eventuelt forslag om oppløsning av laget skal behandles av 2 årsmøter og krever minst 2/3 flertall. Stiftsforbundet må informeres ved innkalling til og referat fra årsmøter som behandler oppløsning.

**§ 9 AKTIVA**

I tilfelle laget oppløses, bestyrer o menighetsrådet ELLER o stiftsforbundet lagets aktiva og arbeider for at laget opprettes igjen.

**§10 IKRAFTTREDEN**

Vedtektene ble vedtatt på årsmøte ..............(dato)

Sted: ....................... Dato: ......................... Signatur:.......................................................

Kopi av lagets gjeldende vedtekt skal lastes opp i Ung kirkesangs medlemssystem

Kopi av vedtektene skal sendast inn til:

**post@sang.no**

eller

**Ung kirkesang
Konsul Wilds vei 1**

**4621 Kristiansand**